"Kirjoita näky, että sen voi juostessa lukea.
Se odottaa vielä aikaansa, mutta se ei petä.
Jos se viipyy, odota; se varmasti toteutuu." Hab. 2:2―3 [lyhennettynä].
Olin alkoholisti, menestyvä alkoholisti.
Minulla oli paljon ongelmia. Olin neljässä eri kuntoutuskeskuksessa.
Kävin kirkossa viikoittain, mutten ollut pelastunut.
Minulla oli muuttomies. Häneltä oli kuollut lapsi, ja hänet oli irtisanottu.
Hän oli onnellinen.
Firmani liikevaihto oli 300 miljoonaa dollaria vuodessa, ja olin onneton.
Kysyin mieheltä, mitä hänellä oli. Hän sanoi: "Olen kristitty."
Vastasin: "Niin minäkin." Hän kysyi: "Milloin pelastuit?"
Sanoin: "Olen aina ollut kristitty." Hän sanoi: "Ei se niin toimi."
Hän otti takataskustaan Raamatun.
Room. 10: "jokainen, joka huutaa avuksi Herran nimeä, pelastuu".
"Oletko pyytänyt?"
"Jokainen, joka huutaa avuksi Herran nimeä, pelastuu". Room. 10:13.
Rukoilimme. Pyysin syntejäni anteeksi ja Jeesusta sydämeeni.
Jumala ilmestyi.
Aloin nyyhkyttää holtittomasti. Pyysin Häneltä anteeksi.
Annoin elämäni Jeesukselle.
Siitä hetkestä eteenpäin tunsin Jumalan läsnäolon.
Tunsin, että Hän puhdisti minua. Kuin minua olisi pesty.
Se oli valtavaa. On yhä.
Jumalan armo on valtava. Hän pelastaa sinut, kun pyydät Häntä -
nöyrästi sydämeesi pelastamaan ja vapauttamaan sinut. Hän tekee sen.
Päätin lähteä mukaan täysillä.
Teen mitä ikinä Jumala tahtoo tehdä minussa. Lähden minne vain.
Haluan kertoa ihmisille Jeesuksesta, jotta he voivat vapautua kuten minä.
Jumala otti pois alkoholin elämästäni. Se on poissa.
Kävin psykiatreilla, psykologeilla, AA:ssa, pappien luona.
Kukaan ei pystynyt vapauttamaan minua. Jumala ilmestyi -
ja yhdessä hetkessä pelasti sieluni ja vapautti minut kaikesta.
En edes tunnistanut itseäni. En tunnistanut peilikuvaani.
Olin muuttunut täysin. Näin, kuulin ja puhuin eri tavalla. Kaikki muuttui.
Siitä kaikki alkoi.
Omistin elämäni evankelioinnille, kuka ikinä kuuntelisikin.
NÄKY ISRAELIN ÖLJYSTÄ
Jim Spillman tuli seurakuntaamme Clawsoniin Michiganiin -
muistaakseni helmikuussa 1981.
Hän opetti siihen aikaan Raamatusta.
Hän oli kirjoittanut "Great Tresure Hunt" (Suuri aarrejahti) -kirjan.
Siinä hän opetti Israelin öljystä ja Raamatusta.
Olin nuori uskossani. Aihe kiehtoi minua.
Päätin ottaa selvää, pitikö asia paikkansa.
Ostin kokoustaltioinnit. Hän piti kolmepäiväisiä seminaareja.
Kuuntelin kasetit ja luin raamatun- paikat. Puntaroin asioita.
Siitä se alkoi. Asia alkoi selvitä myöhemmin.
Jim Spillmann oli maailmankuulu evankelista.
Hän kävi kaikkialla maailmassa evankeliumin palveluksessa.
Hän veti kirkot täyteen kaikkialla, minne hän tulikin.
Osa hänen näkyään oli Israelin öljy.
En tajunnut heti, että kun kuuntelin häntä seurakunnassa, -
Jumala istutti näyn sydämeeni.
Seuraavaksi olin eräässä helluntaiseurakunnassa.
Eräs ylistystiimissä ollut mies tuli juttusille.
En ollut tavannut häntä aiemmin.
Hän kertoi Jumalan sanoneen, että meidän pitää puhua Israelin öljystä.
En ymmärtänyt koko asiaa. Suostuin tapaamaan hänet toimistossani.
Kysyin, miten asia liittyy minuun.
Hän sanoi, että Jumala oli lähettänyt hänet. En oikein uskonut häntä.
Hän puhui juuri samasta asiasta.
Kahden vuoden kuluttua, toukokuussa 1983, Jumala lähetti minut Israeliin.
Se oli ihme.
Minulla ei ollut aikeita mennä sinne. Muistin kyllä nuo kaksi tapausta.
En silti uskonut, että itse olisin mukana.
En ollut öljyalalla vaan työkalualalla.
Mies soitti minulle: "Jumala näytti, että lähdemme Israeliin."
Vastasin: "Lähden vain, jos Jumala antaa rahat."
Enkä muutenkaan voi olla poissa työpaikaltani.
Parin päivän kuluttua sain postissa šekin.
Se riitti lentolippuihin.
Se oli selvästi Jumalasta. Tulin tänne Israeliin.
Silloin sain yöllisen näyn 1. Kun. 8:41―43:sta.
Rukoilin temppeliin päin, kuten Jumala kehotti 2. Aikakirjassa.
Menin Jerusalemiin ja kosketin muuria. Rukoilin temppeliin päin.
Kysyin Häneltä öljystä. Uskon, että Hän sanoi "kyllä".
Muuta en tarvinnut. Palasin kotiin ja sanoin Joanille: "Muutamme Israeliin."
Silloin ei ollut vielä mitään yritystä. Myimme yritykseni, GTE:n.
Muutimme Houstoniin ja perustin Zion Oil & Gasin. Uskon varassa.
Usko on luja luottamus siihen, mitä toivotaan, ojentautuminen -
sen mukaan, mikä ei näy.
Hyvä, totuudellinen Raamatun usko ei ainoastaan usko. Se tietää.
Sen tietää sydämessä.
Olen täällä etsimässä öljyä.
En laske paljonkaan sen varaan, mitä päättäjät tekevät.
Mitä tulee turvatakuisiin, -
Washington ei takaa mitään. Se voi muuttaa mieltään miten vain.
Israel on ainoa maa, jonka täytyy itse taata oma turvallisuutensa.
Israel tarvitsee 220 000 barrelia öljyä päivässä.
Nykyisillä markkinoilla Israel pystyy ostamaan raakaöljynsä tänä päivänä.
Huomenna asia voi olla eri.
Autamme Israelia pysymään omavaraisena öljyn suhteen.
Ensimmäiset 100 000 barrelia menee Israelin puolustusvoimille.
Minulle on sama, kuka sen löytää.
En ole ikinä odottanut, että Zion Oil & Gas on ainoa öljynporausyritys täällä.
Se, kuka löytää öljyä ensimmäisenä, ei ole minulle tärkeää.
Israelin omavaraisuus oli tärkein asia minulle ja on yhä.
Jos joku tulee etsimään öljylähteitä, tulen siitä vain iloiseksi.
Miksi sitten juuri Zion Oil & Gas osuisi suoneen?
Koska Jumala kutsui meidät.
En tullut tänne etsimään öljyä omin päin.
Jumala lähetti minut. Hän on antanut yli 100 milj. dollaria öljynetsintään.
On selvää, että tässä on kaksi avainta. Ensinnäkin Hän lähetti minut.
Hän antoi organisaation. Kävitte siellä. Näitte, että se on olemassa.
Siellä työskentelee geologeja, geofyysikkoja, insinöörejä ja muita.
Minä en olisi osannut etsiä heitä. Jumala lähetti heidät.
Olin kaivanut kolme reikää. Ne eivät olleet tuottoisia.
Porasin Asserin jalassa. Raamattu: "Asser kastakoon jalkansa öljyyn."
En tiennyt avoimesta alueesta Megiddossa Jisreelissä.
Johtava geologimme, joka on muuten geologian tohtori, -
ja Victor, joka on geofyysikko, geologi ja mitä muuta, juristi, -
tulivat sanomaan: "John, meidän pitää anoa lupaa."
Sanoin: "Emme tarvitse uutta lupaa."
He sanoivat: "Sinun pitää tutustua tähän.
Me geologeina tutkimme aluetta, ja mielestämme siinä on iso potentiaali."
Sanoin: "Jo pelkkä hakuprosessi maksaa miljoona dollaria."
En ollut kiinnostunut. Meillä oli voimassaoleva lupa muualla.
Sanoin: "Sitä paitsi, paikkaa ei mainita Raamatussa."
He sanoivat: "Mainitaanhan".
He sanoivat, että paikka on Joosefin päätä. Käskin todistaa asian.
He ottivat esiin tekemänsä geologiset kaaviot.
Viivat ja koukerot, jotka kertovat insinööreille ja geologeille, -
mistä voi olla kyse.
He asettivat kaavion kartan päälle, ja se oli juuri Joosefin pään kohdalla, -
tarkalleen Joosefin päälaella.
Jumala lupasi siunata Manassea ja Efraimia, Joosefin poikia.
Juuri siinä olemme. Megiddon laaksossa Jisreelissä.
Kun lasketaan kaikki asiat yhteen, -
paikka on suurella todennäköisyydellä oikea, koska Jumala on antanut rahat.
Nyt poraamme. Täytyy vain odottaa, mitä Jumala tekee.
Jos pitää tehdä päätös, kysyn Jumalalta rukouksessa. Hän vastaa.
Se on tosi yksinkertaista. Enemmistö kristityistä pitää sitä monimutkaisena.
Tarvitsee vain seurata askeleita.
Psalmissa 119:ssä sanotaan, että Hän antaa yksinkertaiselle ymmärrystä.
Minäkin pääsen siihen joukkoon.
Olen yksinkertainen ihminen, joka etsii vastausta, mennäkö eteenpäin vai ei.
Seuraan uskon askeleita, kuten isämme Aabraham teki.
Seuraa uskon askeleita.
Ellei homma suju toivomallasi tavalla,-
Jumalan tahto painaa tietysti enemmän kuin minun tahtoni.
Hyväksyn sen uskossa ja luottamuksessa.
Minulle usko on tietämistä ja uskomista.
Olen aina tiennyt, että se tulee tapahtumaan.
Minulla on yhtä iso into tänään kuin 30 vuotta sitten.
Mikään ei muuta minua.
Olen keskittynyt siihen, mitä Jumala lähetti meidät tekemään Israeliin: -
tukemaan juutalaiskansaa ja Israelin maata -
auttamalla sitä omavaraiseksi hiilivedystä. Ja me teemme sen.
"Niin minä teen sinusta suuren kansan, siunaan sinut -
ja teen sinun nimesi suureksi, ja sinä olet tuleva siunaukseksi.
Ja minä siunaan niitä, jotka sinua siunaavat, -
ja kiroan ne, jotka sinua kiroavat, -
ja sinussa tulevat siunatuiksi kaikki sukukunnat maan päällä."
1. Moos. 12:2―3.
Suomennos: Marianne Tenetz